OpenLLM-France/wikimedia huggingface dataset:
# Irwyn Ranald Walters

Irwyn Ranald Walters (Ammanford (Gal·les), 6 de desembre, 1902 - Swansea (Gal·les), 21 de novembre, 1992), va ser un músic, director d'orquestra i administrador gal·lès.

## Joventut

La tutoria musical de Walters va venir del director Gwilym R. Jones i David Vaughan Thomas (1873-1934). L'educació d'Irwyn va tenir lloc a l'escola del comtat d'Amman Valley i Aberystwyth. Després de treballar com a professor a Bideford, Walters es va traslladar a Islington el 1928, i va dirigir l'Orquestra del Festival de Swansea i l'Orquestra Filharmònica de Gal·les. Va romandre un músic actiu durant tota la seva vida, fins i tot durant la Segona Guerra Mundial, quan va organitzar diversos concerts a Gal·les.
Irwyn Walters va fundar la "National Youth Orchestra" de Gal·les el 1945, principalment en resposta a l'alta demanda d'educació orquestral que s'oferia a Anglaterra, i va ser el seu director durant un temps.
Irwyn va morir a Swansea, als 89 anys. El seu fill va ser Gareth Walters, que també va aconseguir gran reconeixement com a músic.

## Referències

* ↑ Beryl Bowen James; David Ian Allsobrook (1995). Primer al món: la història de la Jove Orquestra Nacional de Gal·les. Universitat de Gal·les Press. p. 1. ISBN 978-0-7083-1296-4.
* ↑ "La Biblioteca Nacional de Gal·les :: Diccionari de biografia gal·lesa". yba.llgc.org.uk. [Consulta: 9 maig 2017].
# Iota Cassiopeiae

Iota Cassiopeiae (ι Cas / HD 15089 / HR 707) és un sistema estel·lar en la constel·lació de Cassiopea. S'hi troba a uns 142 anys llum del sistema solar.
Amb un petit telescopi s'aprecia un sistema estel·lar triple. L'estel més brillant (Iota Cassiopeiae A) és un estel blanc de magnitud aparent +4,64 de tipus espectral A5 peculiar. A 2,7 segons d'arc s'hi troba Iota Cassiopeiae B, de tipus espectral F5 i magnitud +6,89. A 7,4 segons d'arc, la més feble de les tres, Iota Cassiopeiae C, és una nana groga de tipus espectral G7V i magnitud +8,40. És interessant observar el contrast entre les components A i B, gairebé blanques, i la component C, de color ataronjat.
Iota Cassiopeiae A és un estel lleugerament variable del tipus Alpha² Canum Venaticorum, amb variacions en la seva magnitud de +4,45 a +4,53 en un període de 1,74 dies. Té un estel acompanyant molt propera, a només 0,5 segons d'arc, amb un període orbital de 47 anys. Rep el nom de Iota Cassiopeiae Aa i és de tipus espectral G2.
D'altra banda, múltiples observacions del sistema semblen indicar que Iota Cassiopeiae B es mou en línia recta, podent no ser un estel del sistema, sinó simplement un estel de pas.
Iota Cassiopeiae C està massa allunyada per poder estudiar la seva òrbita. Així mateix, s'ha descobert que té una companya propera a 0,4 segons d'arc, Iota Cassiopeiae c, de tipus espectral K5.

## Referències

* ↑ Afirmat a: General Catalogue of Stellar Spectral Classifications. Pàgina: 2023. Data de publicació: 2013.
* ↑ Oleg Kochukhov «Interferometry of chemically peculiar stars: theoretical predictions versus modern observing facilities» (en anglès). Monthly Notices of the Royal Astronomical Society, 2, 23-07-2014, pàg. 1629–1642. DOI: 10.1093/MNRAS/STU1259.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Autor: Schuyler D. Van Dyk. Llengua del terme, de l'obra o del nom: anglès. Data de publicació: juny 2003.
* 1 2 3 «Stellar population models in the UV. I. Characterisation of the New Generation Stellar Library» (en anglès). Astronomy and Astrophysics, 2-2012, pàg. A143. DOI: 10.1051/0004-6361/201118065.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «A volume-limited survey of mCP stars within 100 pc - I. Fundamental parameters and chemical abundances» (en anglès). Monthly Notices of the Royal Astronomical Society, 2, 15-11-2018, pàg. 2300-2324. DOI: 10.1093/MNRAS/STY3105.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Iota Cassiopeiae (SIMBAD)
* 1 2 3 Jim Kaler. «Iota Cassiopeiae». Stars.
# Safed Koh

Spin Ghar és una serralada muntanyosa de l'Afganistan que separa la vall de Kabul de la vall de Kurram i Afridi Tirah i forma la divisió natural entre Afganistan i Pakistan. El seu cim més alt, el Sikaram (4.755 msnm) es troba a l'oest; la serralada avança fins a les terres altes de Psein Dag i Toba i les seves ramificacions s'estenen cap a l'Indus i sota Attock. Al nord i est hi ha els dos formidables passos entre Kabul i Jalalabad (Nangarhar) i el pas del Khyber entre Jalalabad i Peshawar.

## Vegeu també

* Toba-Kakar.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sigma de la Corona Boreal

Sigma de la Corona Boreal (σ Coronae Borealis) és un sistema estel·lar en la constel·lació de la Corona Boreal. Mitjançant telescopi es pot resoldre en dos estels, denominats Sigma Coronae Borealis A i B, separats entre sí 7 segons d'arc.

## Sigma Coronae Borealis A

Sigma Coronae Borealis A (HD 146361 / HR 6063), l'estel primari, té magnitud +5,64 i és, al mateix temps, un binari espectroscòpic. Està format per dos estels de la seqüència principal de tipus F9V i G0V amb un període orbital de 1,14 dies. La separació entre ells és de només 0,028 ua, que equival a unes 6 vegades el radi solar.
L'estel de tipus F9 té una temperatura efectiva de 6000 K i una lluminositat un 17 % major que la del Sol. El seu radi és un 14 % més gran que el radi solar i la seva massa és de 1,11 masses solars. El seu acompanyant té una temperatura de 5900 K i és un poc més del 2 % més lluminosa que el Sol. Un 10 % més gran que el Sol, la seva massa és un 8 % major que la massa solar.
La proximitat entre aquests dos components ha forçat la ràpida rotació d'ambdós estels, amb períodes de 1,157 dies, gairebé sincronitzats amb el període orbital. Això produeix una gran activitat, i fa del sistema una variable RS Canum Venaticorum —semblant, per exemple, a ε Ursae Minoris— rebent el nom, quant a variable, de TZ Coronae Borealis.

## Sigma Coronae Borealis B

Sigma Coronae Borealis B (HD 146362 / HR 6064), és la component més tènue, amb magnitud aparent +6,42. És també un nan groc, encara que de tipus espectral G1V. Amb una temperatura de 5800 K de temperatura, la seva lluminositat equival al 85 % de la lluminositat solar. La seva massa és similar a la del nostre Sol.
Sigma Coronae Borealis B completa una òrbita al voltant del parell interior Sigma Coronae Borealis A cada 890 anys. L'òrbita és notablement excèntrica, i la separació varia entre A i B entre 31 i 225 ua. Des de Sigma Coronae Borealis B, les components de Sigma Coronae Borealis A se veurien separats en el cel entre 25 segons de l'arc i 3 minuts d'arc, cadascun d'ells amb una lluentor, en mitjana, 70 vegades major que el la Lluna plena.

## Situació del sistema

El sistema està situat a 71 anys llum del Sistema Solar, i l'estel conegut més proper a ell és HIP 79551 (GJ 9549), distant 3,7 anys llum. Aquest estel, també denominat Sigma Coronae Borealis C, sembla no estar gravitacionalment lligat al sistema.

## Referències

* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 12-2001, pàg. 3466–3471. DOI: 10.1086/323920.
* ↑ Sigma Coronae Borealis A (SIMBAD)
* 1 2 3 4 Sigma Coronae Borealis (Stars, Jim Kaler)
* ↑ Sigma Coronae Borealis B (SIMBAD)
* ↑ GJ 615.2 C -- Star in double system (SIMBAD)
* ↑ Sigma Coronae Borealis (WolframAlpha)
# Moviment del Karabakh

El moviment del Karabakh (armeni: Ղարաբաղյան շարժում) o moviment d'Artsakh (Արցախյան շարժում) va ser un moviment de masses nacionalista armeni actiu a la República Socialista Soviètica d'Armènia i a l'Alt Karabakh entre 1988 i 1992, el qual advocava pel traspàs de l'Òblast Autònoma de l'Alt Karabakh de la veïna República Socialista Soviètica de l'Azerbaidjan, poblada principalment per armenis, a la jurisdicció d'Armènia.
Al principi, el moviment mancava de qualsevol sentiment antisoviètic i no reclamava la independència d'Armènia. El Comitè del Karabakh, un grup d'intel·lectuals, va liderar el moviment entre 1988 i 1989. Més tard, es va transformar en el Moviment Nacional Panarmeni (HHSh) el 1989 i va aconseguir la majoria en les eleccions parlamentàries de 1990. El 1991, tant Armènia com l'Alt Karabakh van declarar la independència. L'intens conflicte conegut com la guerra de l'Alt Karabakh va escalar el 1992 a una guerra en tota la seva magnitud.

## Referències

* ↑ Panossian, Razmik. The Armenians: From Kings and Priests to Merchants and Commissars. New York: Columbia University Press, 2006. ISBN 9780231139267.
* ↑ Verluise, Pierre; Verluise, Pierre. Armenia in crisis: the 1988 earthquake. Detroit: Wayne State University Press, 1995. ISBN 978-0-8143-2527-8.
* ↑ De Waal, Thomas. Black garden: Armenia and Azerbaijan through peace and war. 1a en rústica. New York: New York Univ. Press, 2004. ISBN 978-0-8147-1945-9.
# Salt d'alçada aturat

El salt d'alçada aturat és un salt atlètic de l'atletisme on l'atleta tracta de superar el llistó que indica una certa alçada de forma similar al salt d'alçada amb la diferència que l'atleta no té carrera i s'ha de quedar quiet i saltar amb tots dos peus junts.
Aquesta prova va ser una disciplina olímpica a les edicions disputades entre 1900 i 1912. Ray Ewry va ser el millor de l'era olímpica, establint el rècord mundial de salt d'alçada aturat (1,65 m el 16 de juliol de 1900). També va tenir molt èxit en el salt de llargada aturat i en el triple salt aturat.
L'esdeveniment va gaudir anteriorment d'una àmplia repercussió, que el va incloure al programa d'atletisme dels Jocs Olímpics de 1900 a 1912, així com als Jocs Mundials Femenins de 1922 i 1926. L'esdeveniment es va disputar als campionats de la Unió Atlètica Amateur als Estats Units com un esdeveniment en pista coberta al voltant del tombant del segle xx. La seva popularitat va disminuir al segle XX, encara que va mantenir l'estatus de campionat durant un període més llarg als països escandinaus.
Un dels millors resultats de la història és l'1,90 m de l'atleta suec Rune Almén el 1980, que en aquell moment era un rècord suec i un rècord mundial no oficial. Més tard també va saltar 1,90 m, que avui és el rècord mundial. El rècord noruec és d'1,82 per Sturle Kalstad el 1983.

## Campions olímpics

| Proves | Or | Plata | Bronze |
| París 1900 detalls | Ray Ewry | Irving Baxter | Lewis Sheldon |
| St. Louis 1904 detalls | Ray Ewry | Joseph Stadler | Lawson Robertson |
| Londres 1908 detalls | Ray Ewry | John Biller Konstandinos Tsiklitiras | no s'atorgà |
| Estocolm 1912 detalls | Platt Adams | Benjamin Adams | Konstandinos Tsiklitiras |

## Jocs Intercalats

| Proves | Or | Plata | Bronze |
| Atenes 1906 | Ray Ewry | Léon Dupont | no s'atorgà |
| Atenes 1906 | Ray Ewry | Lawson Robertson | no s'atorgà |
| Atenes 1906 | Ray Ewry | Martin Sheridan | no s'atorgà |

## Referències

* ↑ «Athletics Men's Standing Long Jump Medalists». Sports Reference. Arxivat de l'original el 2020-04-17. [Consulta: 7 maig 2014].
* ↑ «FSFI Women's World Games». GBR Athletics. [Consulta: 7 maig 2014].
* ↑ «Ray Ewry». Sports Reference. Arxivat de l'original el 2020-04-17. [Consulta: 7 maig 2014].
* ↑ «Norwegian Indoor Championships». GBR Athletics. [Consulta: 7 maig 2014].
* ↑ «Swedish Indoor Championships». GBR Athletics. [Consulta: 7 maig 2014].
* ↑ Borgström, Anders. «Jubileumsanekdoter från 100 år» (en suec). IFGOTA. Arxivat de l'original el 2007-01-21. [Consulta: 22 agost 2008].
* ↑ Crona, Per. «Rekorden som inte är» (en suec). GFIF. Arxivat de l'original el 2007-12-12. [Consulta: 22 agost 2008].
* ↑ «Norges beste innendørs gjennom alle tider» (en noruec). friidrett.no. Arxivat de l'original el 2008-06-03. [Consulta: 22 agost 2008].
# Simfonia núm. 2 (Atterberg)

La Simfonia núm. 1 en fa major, op. 6, va ser completada per Kurt Atterberg el 1912. Atterberg va dirigir els dos primers moviments de l'obra amb l'⁣Orquestra Simfònica de Göteborg el 18 de desembre de 1912 a Göteborg. Carl Corbach va dirigir la Fürstliche Hofkapelle el 27 de juliol de 1913 a Sondershausen, ja amb els tres moviments definitius. Max von Schillings ja havia interpretat l'obra de manera extraoficial a Stuttgart. La simfonia completa té una durada aproximada de 40 minuts.

## Origen i disseny

Atterberg, principalment un compositor tradicional, havia escrit una simfonia de dues parts amb el que ja la considerava finalitzada. Wilhelm Stenhammar, el director principal de l'orquestra, i tambñe compositor i pianista va tocar la part de piano a la part central del segon moviment en què hi ha un acord impressionant en la menor que les trompes i el piano toquen a l'uníson. Més endavant, Atterberg va recordar: «He dirigit la simfonia moltes vegades, entre d'altres el 1921 amb la Filharmònica de Viena i les seves vuit trompes, però aquest motiu mai s'ha tocat amb tanta precisió i força fonamental com quan Stenhammar era al piano».
Els especialistes van criticar que la simfonia només constés de dues parts, fet que no estava de moda en aquells moments i consideraven l'obra inacabada. Atterberg va fer cas a les seves queixes i més tard va publicar un tercer moviment. Atterberg era més popular a Alemanya que a casa seva, i per això la primera actuació oficial de la Simfonia núm. 2 de tres moviments "completa" es va fer a Sondershausen. En un breu període, la nova simfonia es va anar interpretant, per exemple dirigida per Siegmund von Flausegger a Berlín, el 8 de novembre de 1915, i per Georg Huttner a Dortmund, el 7 d'abril de 1916. A Suècia, la simfonia completa es va interpretar per primera vegada l'11 de febrer de 1914, en una interpretació a Göteborg dirigida pel compositor.
La simfonia té una estructura de tres parts:
* Allegro con moto
* Adagio – Presto
* Allegro con fuoco

## Orquestració

L'orquestració també és tradicional:
* 3 flautes (3a també flautí), 2 oboès (2n també corn anglès), 2 clarinets (2n també clarinet baix), 2 fagots
* 4 trompes, 2 trompetes, 3 trombons, 1 tuba
* timbales, 1 percussió, 1 piano
* violins, violes, violoncels, contrabaix

## Discografia

* Societat Sueca⁣: Stig Westerberg dirigirint l'⁣Orquestra Simfònica de la Ràdio Sueca el 1967.
* cpo⁣: Ari Rasilainen dirigirint l'⁣Orquestra Simfònica de la Ràdio de Frankfurt.
* Chandos : Neeme Järvi dirigirint l'⁣Orquestra Simfònica de Göteborg.

## Referències

* 1 2 3 Jacobsson, Stig. «Atterberg: Orchestral Works, Volume 2: Symphony No. 2 / Symphony No. 8». Chandos. [Consulta: 1r maig 2024].
* ↑ «Symphony No.2, Op.6 (Atterberg, Kurt)». Imslp. [Consulta: 1r maig 2024].
# Dummer

Dummer és una població dels Estats Units a l'estat de Nou Hampshire. Segons el cens del 2000 tenia 309 habitants.

## Demografia

Segons el cens del 2000, Dummer tenia 309 habitants, 128 habitatges, i 102 famílies. La densitat de població era de 2,5 habitants per km².
Dels 128 habitatges en un 30,5% hi vivien nens de menys de 18 anys, en un 64,8% hi vivien parelles casades, en un 10,9% dones solteres, i en un 20,3% no eren unitats familiars. En el 19,5% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,73.
Per edats la població es repartia de la següent manera: un 24,3% tenia menys de 18 anys, un 3,9% entre 18 i 24, un 28,5% entre 25 i 44, un 30,4% de 45 a 60 i un 12,9% 65 anys o més.
L'edat mediana era de 42 anys. Per cada 100 dones de 18 o més anys hi havia 100 homes.
La renda mediana per habitatge era de 32.750$ i la renda mediana per família de 42.708$. Els homes tenien una renda mediana de 29.286$ mentre que les dones 22.083$. La renda per capita de la població era de 16.754$. Entorn del 4,6% de les famílies i el 6,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dummer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Dummer». American Fact Finder. Oficina del Cens dels Estats Units, 12-01-2010.
# Fitzwilliam

Fitzwilliam és una població dels Estats Units a l'estat de Nou Hampshire. Segons el cens del 2000 tenia 2.141 habitants.

## Demografia

Segons el cens del 2000, Fitzwilliam tenia 2.141 habitants, 836 habitatges, i 586 famílies. La densitat de població era de 23,9 habitants per km².
Dels 836 habitatges en un 32,7% hi vivien nens de menys de 18 anys, en un 58,7% hi vivien parelles casades, en un 7,7% dones solteres, i en un 29,9% no eren unitats familiars. En el 22,4% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,3% tenia menys de 18 anys, un 7% entre 18 i 24, un 28,2% entre 25 i 44, un 29,8% de 45 a 60 i un 10,8% 65 anys o més.
L'edat mediana era de 40 anys. Per cada 100 dones de 18 o més anys hi havia 104 homes.
La renda mediana per habitatge era de 48.125$ i la renda mediana per família de 55.476$. Els homes tenien una renda mediana de 35.474$ mentre que les dones 29.130$. La renda per capita de la població era de 23.127$. Entorn del 3,3% de les famílies i el 6,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fitzwilliam». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Fitzwilliam». American Fact Finder. Oficina del Cens dels Estats Units, 12-01-2010.
# Tsrnilixte

Crnilište (en macedònic Црнилиште) és un poble del municipi de Dòlneni, al centre de Macedònia del Nord.
Segons un cens realitzat el 2002, el poble consta d'una població de 1.765 habitants, dividits ètnicament de la següent manera:
* Albanesos : 1.708
* Macedonis: 31
* Turcs: 21
* Bosniacs: 1
* Altres: 4

## Referències

* ↑ «Crniliste Dòlneni, Macedonia - Crniliste Prilep | Crniliste map». Makedonija.name. [Consulta: 9 juliol 2015].
* ↑ (macedònic)(anglès)Recensement de 2002
# Tsrnilixte

Tsrnilixte (en macedònic Црнилиште) és un poble del municipi de Dòlneni, al centre de Macedònia del Nord.
Segons un cens realitzat el 2002, el poble consta d'una població de 1.765 habitants, dividits ètnicament de la següent manera:
* Albanesos : 1.708
* Macedonis: 31
* Turcs: 21
* Bosniacs: 1
* Altres: 4

## Referències

* ↑ «Crniliste Dòlneni, Macedonia - Crniliste Prilep | Crniliste map». Makedonija.name. [Consulta: 9 juliol 2015].
* ↑ (macedònic)(anglès)Recensement de 2002
# Chichester (Nou Hampshire)

Chichester és una població dels Estats Units a l'estat de Nou Hampshire. Segons el cens del 2000 tenia 2.236 habitants.

## Demografia

Segons el cens del 2000, Chichester tenia 2.236 habitants, 823 habitatges, i 637 famílies. La densitat de població era de 41 habitants per km².
Dels 823 habitatges en un 37,2% hi vivien nens de menys de 18 anys, en un 67,6% hi vivien parelles casades, en un 6,6% dones solteres, i en un 22,5% no eren unitats familiars. En el 17,1% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,5% tenia menys de 18 anys, un 5,7% entre 18 i 24, un 33,1% entre 25 i 44, un 25,7% de 45 a 60 i un 10% 65 anys o més.
L'edat mediana era de 38 anys. Per cada 100 dones de 18 o més anys hi havia 101,2 homes.
La renda mediana per habitatge era de 56.741$ i la renda mediana per família de 60.333$. Els homes tenien una renda mediana de 38.403$ mentre que les dones 28.051$. La renda per capita de la població era de 24.115$. Entorn del 2,3% de les famílies i el 3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chichester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Chichester». American Fact Finder. Oficina del Cens dels Estats Units, 12-01-2010.
# Greenfield (Nou Hampshire)

Greenfield és una població dels Estats Units a l'estat de Nou Hampshire. Segons el cens del 2000 tenia 1.657 habitants.

## Demografia

Segons el cens del 2000, Greenfield tenia 1.657 habitants, 563 habitatges, i 405 famílies. La densitat de població era de 25,1 habitants per km².
Dels 563 habitatges en un 38,9% hi vivien nens de menys de 18 anys, en un 60% hi vivien parelles casades, en un 8% dones solteres, i en un 27,9% no eren unitats familiars. En el 19,5% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,12.
Per edats la població es repartia de la següent manera: un 30,8% tenia menys de 18 anys, un 7,3% entre 18 i 24, un 32,1% entre 25 i 44, un 22,8% de 45 a 60 i un 7,1% 65 anys o més.
L'edat mediana era de 34 anys. Per cada 100 dones de 18 o més anys hi havia 105,9 homes.
La renda mediana per habitatge era de 48.833$ i la renda mediana per família de 56.250$. Els homes tenien una renda mediana de 36.250$ mentre que les dones 24.438$. La renda per capita de la població era de 19.895$. Entorn del 2,4% de les famílies i el 5,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Greenfield». American Fact Finder. Oficina del Cens dels Estats Units, 12-01-2010.
# Partit per una Turquia Independent

El Partit per una Turquia Independent (turc Bağımsız Türkiye Partisi, BTP) és un partit polític de Turquia d'inspiració nacionalista i islamista fundat el 25 de setembre de 2001 per Haydar Baş, compromès en la defensa dels valors tradicionals i nacionals.

## Resultats electorals

| Elecció | Vots | % | Escons |
| 2002 | 150.154 | 0,48% | 0 |
| 2007 | 178.694 | 0,51% | 0 |

## Enllaços externs

* Web oficial